Макар първоначално концепцията за умен дом да беше свързана преди всичко с домакинствата и жилищните сгради, днес за все повече бизнеси и обществени институции става приоритет изграждането на система за умен дом. Бизнеси и обществени институции, като например търговски обекти, офиси, хотели, ресторанти, училища, болници и т.н. Подобна система за умен дом има за цел да осигури комфорт както на служителите в съответните обекти, така и на клиентите, посредством автоматизиране на контрола върху фактори като осветление, температура, влажност на въздуха и т.н. Освен това някои устройства от категория „Умен дом“ биха могли да изпълняват функции, свързани със защитата на съответните обекти с бизнес или обществено предназначение от недобронамерени лица.